ΓΡΑΠΤΗ ΕΡΩΤΗΣΗ E-1683/97 υποβολή: Franz Linser (NI) προς την Επιτροπή (20 Μαΐου 1997)

Θέμα: Ενισχύσεις της ΕΕ στα κράτη των Άνδεων

Σύμφωνα με άρθρο των «Financial Times» της 9ης Απριλίου 1997 ενέκρινε η Ευρωπαϊκή Ένωση στις χώρες των Άνδεων Βενεζουέλα, Κολομβία, Ισημερινό, Περού και Βολιβία, μετά από μία συνάντηση με τους υπουργούς εξωτερικών των εν λόγω 5 κρατών στο Nordwijk, διευκολύνσεις στον τομέα του εμπορίου για γεωργικά προϊόντα και προϊόντα αλιείας με τον στόχο, τη μείωση στο ελάχιστο της παραγωγής ναρκωτικών και την περαιτέρω ενίσχυση αντ' αυτής της παραγωγής γεωργικών προϊόντων.

Ερωτώ την Επιτροπή:

1. κατέστη δυνατή μέχρι σήμερα η μείωση της παραγωγής ναρκωτικών στις εν λόγω 5 χώρες;

2. Πώς θα ελέγχεται μελλοντικά η αποτελεσματικότητα των ενισχύσεων;

3. Τί ύψους χρηματοδοτικές πιστώσεις έχουν διατεθεί στις εν λόγω χώρες κατά τα τελευταία 5 έτη;

4. Πώς πραγματοποιήθηκε η εκτίμηση των χρηματοδοτικών πιστώσεων από την Επιτροπή και ποιές βελτιώσεις κατά την άποψή της έχουν επιτευχθεί μέχρι σήμερα;

5. Ποιές χώρες προτίθεται η Επιτροπή να ενισχύσει με παρόμοιο τρόπο;

Aπάντηση του κ. Marin εξ ονόματος της Επιτροπής (30 Ιουνίου 1997)

1. και 2. Σύμφωνα με δεδομένα διεθνών πηγών, τα πλέον μακροπρόθεσμα στοιχεία για την κατάσχεση των ναρκωτικών φαίνεται να ακολουθούν ανοδική πορεία σε ολόκληρη την περιοχή των ώνδεων. Ωστόσο τα στοιχεία σχετικά με την καλλιέργεια ναρκωτικών ουσιών παρουσιάζουν μία περισσότερο ανομοιογενή εικόνα. Ειδικότερα, η παραγωγή κόκας φαίνεται να αυξάνει στην Κολομβία, ενώ έχει σταθεροποιηθεί στην Βολιβία και παρουσιάζει σημαντική πτώση στο Περού.

Η συνεδρίαση των Υπουργών Εξωτερικών της Κοινότητας και των χωρών των ώνδεων που διεξήχθη τον Απρίλιο του 1997 στο Νόρτγουικ, υπογράμμισε τη σημασία του διαλόγου μεταξύ των δύο μερών, σε ό,τι αφορά την καταπολέμηση των ναρκωτικών. Επίσης, στο πλαίσιο της εν λόγω συνεδρίασης, έγινε αποδεκτό ότι το θέμα αυτό έχει ιδαίτερη σημασία όσον αφορά τις ευρύτερες σχέσεις τους. Ωστόσο, κατά τη συνεδρίαση του Νόρτγουικ, δεν επετεύχθη συμφωνία σχετικά με τη βελτίωση των συνθηκών πρόσβασης της αγοράς των ώνδεων στην Κοινότητα. Το άρθρο στο οποίο αναφέρθηκε το Αξιότιμο Μέλος του Κοινοβουλίου έχει βασισθεί σε παρερμηνεία ανακοινωθέντος τύπου της γραμματείας του Συμβουλίου αναφορικά με τα συμπεράσματα της συνεδρίασης του Νόρτγουικ. Οι αποφάσεις σχετικά με την παράταση έως τις 30 Ιουνίου 1999 των αποκαλούμενων ειδικών προτιμήσεων των ώνδεων για γεωργικά και αλιευτικά προϊόντα είχαν ήδη εγκριθεί από το Συμβούλιο, τον Ιούνιο.

Σύμφωνα με τις απαιτήσεις των σχετικών κοινοτικών κανονισμών, η Επιτροπή υποβάλλει ετήσια έκθεση στην επιτροπή γενικευμένων προτιμήσεων σχετικά με τις επιπτώσεις των ειδικών προτιμήσεων. Οι παράμετροι για την ανάλυση της κατάστασης περιλαμβάνουν όχι μόνο την έκταση των καλλιεργειών και εκριζώσεων αλλά, επίσης, την πρόοδο των κατασχέσεων καθώς και τον βαθμό ξεπλύματος χρήματος και εμπορίου πρόδρομων ουσιών και τις προσπάθειες θέσπισης και εφαρμογής νομοθεσίας που αναλαμβάνονται από τις δικαιούχες χώρες. Βάσει των πλέον πρόσφατων στοιχείων και πληροφοριών, η Επιτροπή δήλωσε ότι οι επιπτώσεις μπορούν να θεωρηθούν ικανοποιητικές.

3. Η Κοινότητα χρηματοδοτεί, κυρίως, μέσω του κονδυλίου του προϋπολογισμού B7-6210 που αφορά την συνεργασία Βορρά-Νότου στον τομέα των ναρκωτικών, έναν αριθμό σχεδίων τόσο για τις χώρες των ώνδεων όσο και για την περιφέρεια των ώνδεων. Κατά τα τελευταία πέντε έτη, τα συνολικά ποσά που δεσμεύθηκαν στο πλαίσιο του συγκεκριμένου κονδυλίου του προϋπολογισμού (συμπεριλαμβανομένων των διμερών και περιφερειακών σχεδίων έχουν ως εξής:

(σε εκατ. ECU)

>TABLE>

Εκτός των ανωτέρω στοιχείων, άλλα σχέδια που χρηματοδοτούνται από την Κοινότητα στην περιοχή των ώνδεων στο πλαίσιο διαφόρων κονδυλίων του προϋπολογισμού ενδέχεται να έχουν σημαντικές επιπτώσεις στην παραγωγή, στην κατανάλωση και στο εμπόριο ναρκωτικών. Σε μερικές περιπτώσεις, ορισμένα από αυτά τα σχέδια, ιδίως όταν προϋποθέτουν σημαντικούς χρηματοδοτικούς πόρους, είναι δυνατό να έχουν μεγαλύτερες επιπτώσεις από ό,τι τα σχέδια που επικεντρώνονται αποκλειστικά στα ναρκωτικά. Αυτή είναι η περίπτωση, παραδείγματος χάρη, του σχεδίου του 1996 για τη χρηματοδότηση εναλλακτικού αναπτυξιακού προγράμματος, στην περιοχή Chapare της Βολιβίας.

4. Η αξιολόγηση σχεδίων καταπολέμησης ναρκωτικών αναλαμβάνεται σύμφωνα με τη συνήθη μεθοδολογία που εφαρμόζεται στα αναπτυξιακά σχέδια, ήτοι μέσω τακτικών επισκέψεων ανεξαρτήτων εμπειρογνωμόνων και δημοσίων υπαλλήλων.

5. Η Επιτροπή δεν εξετάζει το ενδεχόμενο, τουλάχιστον επί του παρόντος, επέκτασης του ειδικού συστήματος γενικευμένων προτιμήσεων όσον αφορά τα ναρκωτικά, σε χώρες ή περιοχές εκτός αυτών που απολαύουν, σήμερα, του εν λόγω συστήματος.